**AVP ümarlaua esindajate kohtumine Riigikantselei strateegiabüroo ametnikega**

Aeg: 26.02.2013 (14.00-16.00)

Koht: Avatud Eesti Fond

Osalesid: (*nimekiri lisatud)*

PÄEVAKORD:

1. Riigisekretärile esitatud ümarlaua ettepanekud kaasamise paremaks korraldamiseks;

2. Rahvakogu ettepanekud kodanike osalemise võimaldamiseks valimiste vahelisel ajal;

3. AVP tegevuskava rakendamise ja uuendamise korraldus.

1. Riigisekretärile esitatud ettepanekud kaasamise paremaks korraldamiseks

Juhani Lemmik tutvustab 2013.a. plaane:

* Kaasamise käsiraamatu uuendamine (2. pooolaasta);
* Internetipõhine juhendmaterjal kaasamise hõlbustamiseks;
* Kaasamise kevadkool koostöös EMSL-iga (võimalik teema kaasamise läbiviimise korraldust vastandlike huvide olemasolul);
* Kaasamisega seotud nõuete täitmise üle tõhusam järelevalve.

AVP ettepanekute kohta:

* Ministeeriumide tööplaanide nõudmine on raskendatud, nende tegemine ei ole otseselt ette nähtud. Kantsleritega on asja arutatud, aga võtmeroll on ministritel.
* Ministeeriumide 2012. a kaasamispraktikate ja -juhtumite ülevaatamine toimub, 1. kvartalis valmib aruanne. Juhtumite väljaselgitamiseks on kavas seda teha koostöös kaasamise kontaktisikutega. Arengukavade mõjude hindamine on nõutav alates 2013. aastast, mõjude hindamise materjalid tehakse kättesaadavaks ka avalikul konsultatsioonil.

Diskussioon:

* Valmiva aruande jaoks võiks uurida ka vabaühenduste arvamust. Urmo Kübar toob näite, kus hasartmängumaksu nõukogu ümberkujundamist pole vabaühendustega arutatud.
* Mall Hellam uurib EL partnerlusleppe protsessis kaasamise korraldamist. Seda koordineerib Rahandusministeerium, diskussioon peaks käivituma aprillis. Teema vajab eraldi AVP ümarlaua tähelepanu.
* Kontrollküsimustik võiks olla abivahend, et saavutada suuremat tähelepanu kaasamise läbiviimisele sarnaselt mõjude hindamisega.
* Tööplaani kui planeerimise instrumendi võiks arutlusele võtta kaasamise kontaktisikute kokkusaamisel. Selline kohtumine peaks aset leidma kord kvartalis. Protsessi on vaja kaasata Justiitsministeerium, et selgitada Riigikantselei ja JM-i tööjaotus avatud õigusloome korraldamisel.
* Vahendid kaasamise korraldamiseks puuduvad, loodetakse EL vahendite avanemisele. Ivar rõhutab, et kaasamine on vaja muuta riigivalitsemise regulaarseks osaks, kuidas seda saavutada?Oliver Väärtnõu: 21. sajandil on kaasamine loomulik, retoorikas on see esil, vahendite olemasolul ka teostatav.

Kokkuvõte: Korraldada sel kevadel Riigikantselei ja AVP ümarlaua koostöös kaasamise olukorra arutelu ministeeriumide kaasamise kontaktisikute osavõtul.

1. Rahvakogu ettepanekud kodanike osalemise võimaldamiseks valimiste vahelisel ajal

Rahvakogu veebilehel edastati kaasatuse peateema alla 456 ettepanekut ja argumenti. Nende kokkuvõte ilmub mõne päeva jooksul rahvakogu.ee veebilehele. Paljud ettepanekud on samas suunas, nagu AVP ümarlaua ettepanekud.

Kokkuvõte: Analüüsida Rahvakogu ettepanekute rakendamise võimalusi täitevvõimu tasandil ja vahetada sel teemal infot.

1. AVP tegevuskava rakendamise ja uuendamise korraldus

AVP-ga liitumise otsustamisel sai protsessi koordineerijaks välisministeerium, kuigi olemuslikult on tegemist eelkõige siseriikliku tegevusvaldkonnaga.AVP tegevuskava näeb ette koordinatsioonigrupi moodustamise, Tiia Milleri informatsiooni kohaselt ei ole see välisministeeriumis veel arutlusel olnud. Kavas on kohtumine RK strateegiabürooga, et tegevusi arutada.

Linnar Viik teeb ettepaneku analoogiliselt USA-ga, kus 10 osariigis on ametis avatud valitsemise evangelistid, katsetada sarnast süsteemi Eestis, näiteks 5 ministeeriumis. Need oleks inimesed, kes innustavad ametnikke kaasama ja kodanikke osalema.

Kokkuvõte: AVP ümarlaud ootab ametiisikutelt selgust AVP siseriiklikus koordinatsiooniprotsessis.

Kokkuvõtte koostas: Liia Hänni